11-07-2025

Sags nr.: 2025 - 13218

Akt nr.: 25547341

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
|  |
| **Uunga siunnersuut pillugu tusarniaaneq: Inuussutissarsiutiginagu kapisilinniarneq aamma inuussutissarsiutigalugu kapisilinniarnermi nalunaaruteqartarneq pillugit Namminersorlutik Oqartussat nalunaarutaat** |

Uunga Siunnersuut tusarniutigalugu matumuuna nassiunneqarpoq: Inuussutissarsiutiginagu kapisilinniarneq aamma inuussutissarsiutigalugu kapisilinniarnermi nalunaaruteqartarneq pillugit Namminersorlutik Oqartussat nalunaarutaat.

Siunnersuummut oqaaseqaataasinnaasut Aalisarnermut, Piniarnermut, Nunalerinermut Imminullu Pilersornermut Naalakkersuisoqarfiup kingusinnerpaamik tigoreersimassavai

**Tallimanngorneq ulloq 21. juli 2025, kl. 16.00**

Qinnuivigineqarpusi siunnersuummut oqaaseqaatit e-mailikkut uunga [APN@nanoq.gl](mailto:APN@nanoq.gl) aamma cc. [jepa@nanoq.gl](mailto:jepa@nanoq.gl) aamma [thra@nanoq.gl](mailto:thra@nanoq.gl) imaluunniit allakkatigut uunga nassiuteqqullugit:

Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik

Imaneq 1A, 701

Postboks 296

3900 Nuuk

Siunnersuut Naalakkersuisut tusarniaarnermut nittartagaanni uani aamma takuneqarsinnaavoq:

<https://naalakkersuisut.gl/Hoeringer?sc_lang=da>

**Siunnersuummut tunuliaqut**

Aalisarsinnaanermut akuersissutit aamma aalisarnermut pisassiissutit pillugit Namminersorlutik Oqartussat nalunaarutaata akuerineqarneratigut kapisilinniarneq pillugu siusinnerusukkut nalunaarut atorunnaarsinneqarpoq. Ajoraluartumik kapisilinniarneq pillugu aalajangersakkat aalisarnermik aamma aalisarsinnaanermut akuersissutit aamma pisassiissutit pillugit teknikkikkut killilersuineq pillugu Namminersorlutik Oqartussat nalunaarutaanni pissusissamisoortumik ingerlateqqinneqarnikuunngilaq.

Tamassuma kinguneraa inuussutissarsiutigalugu aalisarnermut atatillugu kapisilinnik pisat nalunaarutigineqarnissaasa piumasaqaatiginissaanut maannakkut inatsisini naammattumik piginnaatitsisoqannginnera, aamma inuussutissarsiutiginagu kapisilinniarnerup – tassunga ilanngullugu nalunaaruteqartussaatitaanerup – malittarisassiornissaannut aamma piginnaatitsisoqannginnera.

Amigaat taanna kapisilinniarnerup malittarisassiorneqarneranut naleqqutinngitsumik kinguneqaannanngilaq, aammali Kalaallit Nunaata NASCO -mi ilaasortatut nunat tamat akornanni pisussaaffimminik eqqortitsinissaanut akornutaavoq.

Taamaammat nalunaarummi nutaami siunertaq tassaavoq kapisilinniarnermut piginnaatitsinermut maannamut tunngaviup nalunaarutini atuuttuni aalisarneq pillugu inatsimmi aalajangersakkanik atuutilersitsiviusuni ingerlateqqinneqarnikuunngitsup atuutilerseqqinneqarnissaa.

Taamaammat malittarisassat nutaat atuutilersinneqarnerat pineqanngilaq, kisiannili malittarisassanik siorna kapisilinniarnermi atuuttunik ingerlateqqinneqarsimassagaluartunillu ingerlatitseqqiineq atuutilersitseqqinnerlu pineqarlutik.

Tusarniaanermi piffissaliussap sivikinneranut pissutaavoq, malittarisassat kingusinnerpaamik ulloq 1. august 2025 kapisilinniarnerup aallartinnissaatut ilimagineqartumi atuutilersinneqartussaanerat,

Inussiarnersumik inuulluaqqusilluta

Aalisarnermut, Piniarnermut, Nunalerinermut Imminullu Pilersornermut Naalakkersuisoqarfik

[apn@nanoq.gl](mailto:apn@nanoq.gl)

+299 34 50 00